Diari Oficial de la Generalitat Valenciana


Sumari del DOGV 4514, del 04-06-2003 (2003/6385)

ORDE de 26 de maig de 2003, de la Conselleria d'Agricultura, Pesca i Alimentació, per la qual es declara l'existència oficial de la plaga Paysandisia archon (Busmeister, 1880) a la Comunitat Valenciana, es declara d'utilitat pública la lluita contra esta i s'establixen les mesures obligatòries per a la seua eradicació i control.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/05/26/(1)/dof/vci/html**

### Dades del document

Número de DOGV
:   4514

Data del DOGV
:   04-06-2003

Secció del DOGV
:   I. DISPOSICIONS GENERALS

Número del document
:   2003/6385


Data del document
:   26-05-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * tractament fitosanitari
    * arboricultura
    * destrucció de cultius
    * legislació
    * malaltia vegetal

ORDE de 26 de maig de 2003, de la Conselleria d'Agricultura, Pesca i Alimentació, per la qual es declara l'existència oficial de la plaga Paysandisia archon (Busmeister, 1880) a la Comunitat Valenciana, es declara d'utilitat pública la lluita contra esta i s'establixen les mesures obligatòries per a la seua eradicació i control. [2003/X6385]
  
S'ha constatat recentment a la Comunitat Valenciana, la presència de l'insecte Paysandisia archon, plaga procedent del Con Sud Americà que ataca diverses espècies de palmàcies, entre les quals es troben algunes espècies autòctones com ara la Phoenix dactylifera, Chamaerops humilis i altres.
  
Hi ha a la Comunitat Valenciana espais naturals singulars amb poblacions importants de palmàcies als quals pot afectar la plaga, la conservació i la preservació de danys dels quals és una obligació de tots i, especialment, de les administracions públiques.
  
Hi ha una inqüestionable relació entre la introducció i circulació d'espècies de palmàcies foranes i l'extensió de la plaga esmentada i, conseqüentment, és imprescindible prendre mesures de prevenció i lluita contra ella, de conformitat amb les disposicions de la Llei 43/2002, de 20 de novembre, de Sanitat Vegetal, per la qual cosa; a proposta de la Direcció General d'Innovació Agrària i Ramaderia,
  
ORDENE
  
Article 1
  
Es declara oficialment l'existència oficial de la plaga Paysandisia archon en la totalitat del territori de la Comunitat Valenciana.
  
Article 2
  
Es qualifica d'utilitat pública la lluita contra la Paysandisia archon en tot l'àmbit territorial de la Comunitat Valenciana.
  
Article 3
  
3.1 Els viveristes, comerciants, cultivadors i fins i tot els posseïdors individuals, hauran de vigilar i prospectar la presència de la plaga Paysandisia archon en les palmàcies que produïsquen i comercialitzen a la Comunitat Valenciana; i hauran de comunicar al Servici de Prevenció Fitosanitària de la Direcció General d'Innovació Agrària i Ramaderia de la Conselleria d'Agricultura, Pesca i Alimentació si tenen plantes afectades per la plaga mencionada.
  
3.2 Queda prohibida a la Comunitat Valenciana la comercialització de palmàcies afectades per la plaga.
  
3.3 Qualsevol persona física o jurídica, organisme o institució que haja de fer una plantació, no comercial, de més de 15 exemplars de palmàcies, haurà de comunicar-ho al Servici de Prevenció Fitosanitària de la Conselleria d'Agricultura, Pesca i Alimentació, en el termini màxim de 7 dies des de la data de plantació, amb indicació de l'espècie, el nombre d'exemplars, l'alçada o el diàmetre del tronc mitjans, el lloc de plantació i l'origen de les plantes. Així mateix, haurà de presentar la documentació acreditativa que les palmàcies estan en bon estat fitosanitari sanitari.
  
Article 4
  
4.1 Els viveristes, cultivadors i comerciants de palmàcies hauran d'intensificar les precaucions per evitar la introducció i difusió d'esta plaga. Així mateix, realitzaran de manera obligatòria els tractaments fitosanitaris preventius i curatius establits pel Servici de Prevenció Fitosanitària de la Conselleria d'Agricultura, Pesca i Alimentació i que es detallen en l'annex I. Per al control d'estes actuacions portaran un registre dels tractaments i altres mesures aplicades.
  
4.2 Els agents indicats en el punt anterior estan obligats a facilitar als inspectors designats per la Conselleria d'Agricultura, Pesca i Alimentació el lliure accés a les instal·lacions i camps de cultiu de palmàcies per a la realització de les seues funcions; i aportaran la informació dels tractaments i altres mesures establides. Així mateix, permetran la presa de mostres i els proporcionaran, en cas que la sol·liciten, còpia de la documentació relacionada amb les palmàcies, les instal·lacions i els mitjans de producció.
  
Article 5
  
5.1 S'establix l'obligatorietat de la destrucció de les palmàcies afectades per la plaga i que, segons el parer dels tècnics de la Conselleria d'Agricultura, Pesca i Alimentació, constituïsquen un perill greu de difusió d'esta. Esta destrucció s'efectuarà en el termini de quinze dies des de la notificació oficial; es farà pel procediment de crema i anirà a càrrec, íntegrament, del viverista, productor, comerciant o persona propietària.
  
5.2 La resta de palmàcies del lot o lots afectats per l'atac de la plaga serà vigilada de manera especial i rebrà els tractaments fitosanitaris establits en l'annex I o altres mesures que es puguen prendre d'acord amb l'article 18 de la Llei 43/2002, de 20 de novembre, de Sanitat Vegetal, fins que segons el parer dels tècnics de la Conselleria d'Agricultura, Pesca i Alimentació no hi haja cap dubte quant al seu estat fitosanitari.
  
5.3 En els casos en què s'ordene la destrucció de les palmàcies sobre la base de l'apreciació tècnica que constituïsquen un perill greu de difusió, serà procedent la indemnització d'acord amb l'article 21 de la Llei 43/2002, de 20 de novembre, de Sanitat Vegetal, amb els condicionants següents:
  
a) Que siguen de productors, viveristes o comerciants inscrits en el Registre de Productors, Comerciants i Importadors de Vegetals.
  
b) Que les palmàcies estiguen perfectament legalitzades tant des del punt de vista productiu, administratiu i fitosanitari.
  
5.4. No es concedirà indemnització quan la destrucció s'haja fet necessària com a conseqüència de transgressions a la Llei 43/2002, de 20 de novembre, de Sanitat Vegetal, a la present orde o a les disposicions promulgades en desplegament d'estes, ni quan s'hagen incomplit els térmens i procediments determinats per la Conselleria d'Agricultura, Pesca i Alimentació.
  
5.5. En els supòsits prevists en el punt 5.3, seran indemnitzables les diferents espècies d'acord amb el barem establit en l'annex II; en qualsevol cas, l'import de la subvenció no serà superior al 70% del cost de la factura de compra de les palmàcies. En el cas d'espècies no incloses, l'import de la indemnització es determinarà per aplicació del que s'assenyala per a l'espècie amb què guarde una major similitud.
  
5.6. L'import de les ajudes anirà a càrrec de la línia núm. 2349, ?Indemnització, prevenció, agents nocius?, del programa pressupostari 542.20, i l'import global màxim per a l'any 2003 serà de dotze mil euros (12.000 euros).
  
5.7. El termini de resolució del procediment de concessió de les ajudes serà de sis mesos.
  
5.8. La instrucció dels expedients la realitzarà l'Àrea de Protecció dels Cultius.
  
5.9. Els beneficiaris que s'acullen a estes ajudes hauran d'aportar en el termini d'un mes a partir de la destrucció de les palmàcies:
  
- Sol·licitud (annex III).
  
- Fotocòpia del DNI o NIF del sol·licitant.
  
- Factura o declaració anual de cultiu i, si és procedent, passaport o certificat fitosanitari.
  
- Imprés oficial de manteniment de tercers amb indicació del número de compte diligenciat per l'entitat bancària.
  
- Certificats de l'Agència Tributària i de la Seguretat Social en què s'acreditarà trobar-se al corrent de les obligacions tributàries i davant la Seguretat Social.
  
Quan els documents aportats no siguen originals, les seues còpies hauran d'estar compulsades.
  
Article 6
  
Les infraccions de la present orde, així com la seua responsabilitat, seran classificades i sancionades d'acord amb les disposicions sobre això de la Llei 43/2002, de 20 de novembre, de Sanitat Vegetal.
  
DISPOSICIÓ ADDICIONAL
  
En els casos en què s'haja obligat a la destrucció de palmàcies com a conseqüència de les mesures immediates adoptades per evitar la propagació de la plaga, serà també indemnitzable en els termes establits en la present orde.
  
DISPOSICIONS FINALS
  
Primera
  
S'autoritza el director general d'Innovació Agrària i Ramaderia perquè dicte les disposicions necessàries per a l'aplicació i el compliment de les disposicions de la present orde.
  
Segona
  
Esta orde entrarà en vigor el mateix dia de la publicació en el Diari Oficial de la Generalitat Valenciana.
  
València, 26 de maig de 2003
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
ANNEX I
  
TRACTAMENTS A REALITZAR
  
Quan en vivers, plantacions o exemplars singulars es detecte la plaga o algun símptoma d'ella, s'aplicarà un pla de tractaments per impedir-ne la reproducció i l'extensió.
  
Els tractaments en cas de vivers o camps de cultiu hauran de ser anotats en un registre o fitxa de control i firmats pel responsable fitosanitari o agricultor si és procedent.
  
Els productes a utilitzar amb caràcter alternatiu serà algun dels següents: Clorpirifòs + dimetoat, o triclorfon, o acefat.
  
S'haurà de tindre en compte en l'elecció dels formulats el que es disposa en les seues etiquetes, en concret l'autorització d'ús i les precaucions a prendre en la realització dels tractaments.
  
Els tractaments es realitzaran mullant bé les palmàcies, en la mesura que es puga el terç superior.
  
El pla d'actuació serà el següent:
  
1r. En vivers, parcel·les o exemplars on s'hagen localitzat adults.
  
En estes condicions, i a fi d'evitar la posta o supervivència de les larves acabades d'eclosionar, es tractarà amb insecticida setmanalment, durant un mes, i es continuarà posteriorment amb tractaments quinzenals.
  
2n. En vivers, parcel·les o exemplars on s'hagen observat plantes afectades.
  
Quan s'observen erugues, galeries, restes de serradura o altres danys, es tractarà d'abril a octubre, quinzenalment, mullant bé especialment el cor fins a la verificació de la mort de les larves.
  
3r. En vivers, parcel·les o exemplars susceptibles d'haver sigut contaminats.
  
Es tractarà mensualment incidint sobretot en el cor de les palmeres.
  
ANNEX II
  
BAREM A APLICAR PER A LES INDEMNITZACIONS
  
TRACHYCARPUS FORTUNEI
  
ALÇADA DEL TRONC En gassó En contenidor
  
0,20 - 0,30 13 euros 17 euros
  
0,31 - 0,40 13 euros 17 euros
  
0,41 - 0,50 15 euros 19 euros
  
0,61 - 0,80 22 euros 28 euros
  
0,81 - 1,00 27 euros 34 euros
  
1,01 - 1,25 36 euros 45 euros
  
1,26 - 1,50 47 euros 55 euros
  
1,51 - 1,80 66 euros 72 euros
  
1,81 - 2,00 84 euros 93 euros
  
2,01 - 2,50 102 euros 110 euros
  
A partir de 3/5 m de tronc 63 euros 70 euros
  
CHAMAEROPS HUMILIS
  
ALÇADA DEL TRONC En gassó En contenidor
  
0,50 - 1,00 5 euros 7,80 euros
  
1,01 - 1,25 15 euros 21,60 euros
  
1,26 - 1,50 25 euros 32,40 euros
  
1,51 - 1,75 30 euros 43,20 euros
  
1,76 - 2,00 36 euros 54,00 euros
  
2,01 - 2,25 47 euros 69,00 euros
  
2,26 - 2,50 47 euros 69,00 euros
  
Exemplars 3 / 4 troncs
  
entre 0,3/1,00 m 54 euros 78,00 euros
  
Exemplars 4 / 6 troncs
  
entre 0,3/1,30 m 72 euros 108,00 euros
  
BUTIA CAPITATA, BUTIA YATAI
  
Exemplars: el metre de tronc a 202 euros
  
TRITHRINAX CAMPESTRIS
  
Exemplars: el metre de tronc a 202 euros
  
L'espècie Trithrinax campestris té diversos braços en una mateixa planta
  
SYAGRUS
  
ALÇADA DEL TRONC Gassó Contenidor
  
0,50 m 36 euros 54 euros
  
2,00 m 136 euros 198 euros
  
3,00 m 234 euros 297 euros
  
WASHINGTONIA FILIFERA
  
ALÇADA DEL TRONC Gassó Contenidor
  
0,30 - 0,50 10 euros 15 euros
  
0,51 - 0,80 18 euros 31 euros
  
0,81 - 1,00 36 euros 51 euros
  
1,01 - 1,20 45 euros 60 euros
  
1,21 - 1,40 54 euros 67 euros
  
1,41 - 1,60 66 euros 84 euros
  
1,61 - 1,80 78 euros 99 euros
  
1,81 - 2,00 78 euros 99 euros
  
2,01 - 2,50 90 euros 114 euros
  
Exemplars el metre fins a 3 m 72 euros 90 euros
  
Exemplars majors de 3 m de tronc 78 euros 99 euros
  
WASHINGTONIA ROBUSTA
  
ALÇADA DEL TRONC Gassó Contenidor
  
0,40 - 0,60 11 euros 15 euros
  
0,61 - 0,80 15 euros 18 euros
  
0,81 - 1,00 24 euros 35 euros
  
1,01 -1,25 36 euros 60 euros
  
1,26 - 1,50 60 euros 78 euros
  
1,51 - 1,75 66 euros 87 euros
  
1,76 - 2,00 72 euros 96 euros
  
2,01 - 2,50 90 euros 114 euros
  
Exemplars el metre fins a 3 m 43 euros 54 euros
  
Exemplars majors de 3 m
  
de tronc 43 euros 54 euros
  
PHOENIX CANARIENSIS
  
ALÇADA TOTAL En gassó En contenidor
  
60 - 70 (C-3) 1,20 euros
  
150 -175 (C-35) 10,20 euros
  
176 - 200 (C-40) 13,80 euros
  
201 - 250 (C-50) 18,00 euros
  
ALÇADA DEL TRONC
  
20 - 30 28,80 euros
  
31 - 40 42,00 euros
  
41 - 50 54,00 euros
  
51 - 60 75,00 euros
  
61 - 80 108,00 euros
  
81 - 100 195,00 euros
  
101 - 125 270,00 euros
  
126 - 150 360,00 euros 540,00 euros
  
151 - 175 480,00 euros 690,00 euros
  
176 - 200 660,00 euros 900,00 euros
  
PHOENIX DACTYLIFERA
  
ALÇADA DEL TRONC En contenidor
  
20 - 30 36,00 euros
  
31 - 40 54,00 euros
  
41 - 60 66,00 euros
  
61 - 80 78,00 euros
  
81 - 100 102,00 euros
  
101 - 125 126,00 euros
  
126 - 150 162,00 euros
  
151 - 175 216,00 euros
  
176 - 200 294,00 euros
  
201 - 250 360,00 euros


Còpia Permalink ELI